b"\n_START_ARTICLE_\nTeofrast\n_START_SECTION_\nFilosofia\n_START_PARAGRAPH_\nEl seu pensament est\xc3\xa0 fortament influ\xc3\xaft per Arist\xc3\xb2til. Considerava que el moviment era el principi de tot, ent\xc3\xa8s com a canvi en sentit ampli. El temps \xc3\xa9s, per a ell, els diferents moments o estats del canvi, mentre que l'espai no existeix com a principi, sin\xc3\xb3 que sorgeix d'establir la progressi\xc3\xb3 dels canvis. Aquest canvi global esdev\xc3\xa9 aleshores arkh\xc3\xa9, substituint altres elements postulats pels seus contemporanis._NEWLINE_Tamb\xc3\xa9 l'activitat humana s'explica en termes de moviment, i per exemple els sentiments s\xc3\xb3n els moviments de l'\xc3\xa0nima i el pensament el de la ment. Quant a l'\xc3\xa8tica que ha de regir aquest moviment o activitat, l'objectiu \xc3\xa9s assolir la felicitat mitjan\xc3\xa7ant l'amistat i la virtut. La virtut es basa sobretot a no fer mal a ning\xc3\xba, incloses les altres criatures (certs textos apareixen com el precedent del vegetarianisme)."